
                   Астана қаласы                                                                                                             город Астана                                                                                                               


«Инвесторлар үшін «бір терезені»  ұйымдастыру қағидаларын, сондай-ақ инвестициялар тарту кезіндегі өзара іс-қимыл жасау тәртібін бекіту туралы» Қазақстан Республикасы Сыртқы істер министрінің                      2023 жылғы 26 маусымдағы № 11-1-4/327 бұйрығына өзгеріс пен толықтыру енгізу туралы

БҰЙЫРАМЫН:
1. «Инвесторлар үшін «бір терезені» ұйымдастыру қағидаларын, сондай-ақ инвестициялар тарту кезіндегі өзара іс-қимыл жасау тәртібін бекіту туралы» Қазақстан Республикасы Сыртқы істер министрінің 2023 жылғы 26 маусымдағы № 11-1-4/327 бұйрығына (Нормативтік құқықтық актілерді мемлекеттік тіркеу тізілімінде № 32910 болып тіркелген) мынадай өзгеріс пен толықтыру енгізілсін:
көрсетілген бұйрықпен бекітілген Инвесторлар үшін «бір терезені»  ұйымдастыру қағидаларында, сондай-ақ инвестициялар тарту кезіндегі өзара іс-қимыл жасау тәртібінде:
2-тарауда:
2-параграфтың тақырыбы мынадай редакцияда жазылсын:
«2-параграф. Орталық және өңірлік деңгейлерде инвестицияларды тарту үшін инвестициялық жобаларды сүйемелдеуді ұйымдастыру мәселесі бойынша уәкілетті органның ұлттық компаниямен және оның өңірлік өкілдерімен және өкілдіктерімен, Ұлттық палатамен, өңірлік ұйымдармен өзара іс-қимыл жасауы»;
мынадай мазмұндағы 9-1-тармақпен толықтырылсын:
«9-1. Уәкілетті орган инвестициялық жобаларды сүйемелдеуді ұйымдастыру мәселелері бойынша Ұлттық палатамен өзара іс-қимыл шеңберінде:
1) Ұлттық палата сүйемелдейтін инвестициялық жобалар, олардың іске асырылу барысы және инвесторлардың проблемалық мәселелері туралы ақпарат алмасады;
2) инвесторды сүйемелдеудің үздіксіздігін және туындайтын қиындықтарға жедел ден қоюды қамтамасыз ететін ақылға қонымды мерзімдерде өзара іс-қимылды жүзеге асырады;
3) инвестицияларды тарту және сүйемелдеу саласындағы заңнаманы және құқық қолдану тәжірибесін жетілдіру жөніндегі ұсыныстарды бірлесіп әзірлейді.».
2. Қазақстан Республикасы Сыртқы істер министрлігінің Инвестиция комитеті заңнамада белгіленген тәртіппен:
1) осы бұйрықтың Қазақстан Республикасы Әділет министрлігінде мемлекеттік тіркелуін;
2) осы бұйрық ресми жарияланғаннан кейін оны Қазақстан Республикасы Сыртқы істер министрлігінің интернет-ресурсында орналастыруды;
3) осы бұйрық Қазақстан Республикасы Әділет министрлігінде мемлекеттік тіркеуден кейін он жұмыс күні ішінде Қазақстан Республикасы Сыртқы істер министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.
3. Осы бұйрықтың орындалуын бақылау жетекшілік ететін Қазақстан Республикасы Сыртқы істер министрінің орынбасарына жүктелсін.
4. Осы бұйрық алғашқы ресми жарияланған күнінен кейін қолданысқа енгізіледі.


	Қазақстан Республикасының Сыртқы істер министрі
	
	М. Тілеуберді

Результаты согласования
Министерство иностранных дел Республики Казахстан - Директор Жандос Керімтайұлы Керімтай, 29.09.2026 15:28:38, положительный результат проверки ЭЦП
Министерство юстиции РК - Вице-министр юстиции Республики Казахстан Ботагоз Шаймардановна Жакселекова, 05.10.2026 10:35:05, положительный результат проверки ЭЦП
Результаты подписания
Қазақстан Республикасы Сыртқы істер министрлігі - Қазақстан Республикасының Сыртқы істер министрі М. Тілеуберді, 05.10.2026 16:26:05, положительный результат проверки ЭЦП

